SET ปิดเช้ารีบาวด์ 11 จุด เก็งหุ้นรายตัว หวังงบปี 65 โตแกร่ง
SET ปิดเช้ารีบาวด์ 11 จุด เก็งหุ้นรายตัว หวังงบปี 65 ออกมาดี แนวโน้มบ่ายนี้คาดบวกต่อ ให้แนวต้านที่ 1,683 จุด แนวรับที่ 1,675 จุด
SET ปิดเช้ารีบาวด์ 11 จุด เก็งหุ้นรายตัว หวังงบปี 65 ออกมาดี แนวโน้มบ่ายนี้คาดบวกต่อ ให้แนวต้านที่ 1,683 จุด แนวรับที่ 1,675 จุด
1 ก.พ. 2566

โดยนักวิเคราะห์ กล่าวว่า ตลาดหุ้นไทยเช้านี้ปรับตัวขึ้นตามตลาดภูมิภาคที่ฟื้นตัวขึ้นหลังวานนี้ปรับตัวลง เป็นไปตามตลาดหุ้นสหรัฐ หลังตัวเลขเศรษฐกิจสหรัฐออกมาดี คลายความกังวลเศรษฐกิจชะลอตัวและเงินเฟ้อ ขณะที่ผลประกอบการบริษัทจดทะเบียนสหรัฐในไตรมาส 4/65 มีทั้งบวกและลบ แต่โดยรวมถือว่าดีกว่าคาด และรอบนี้คาดว่าธนาคารกลางสหรัฐ (เฟด) จะชะลออัตราการขึ้นดอกเบี้ย โดยคาดว่าจะปรับขึ้น 0.25% ซึ่งตลาดรอผลการประชุมในคืนนี้
นอกจากนี้เช้านี้กลุ่มบริษัทหลักทรัพย์มีการซื้อขายคึกคัก และหุ้นกลุ่มแบงก์เริ่มเห็นการฟื้นตัวกลับขึ้นมา ขณะที่กระบวนการเลือกตั้งของไทยก็มีความคืบหน้า ซึ่งคณะกรรมการการเลือกตั้ง (กกต.) เริ่มทยอยออกกฎหมายที่เกี่ยวข้องการเลือกตั้ง
สำหรับแนวโน้มการลงทุนในช่วงบ่าย โดยนักวิเคราะห์ คาดว่าตลาดน่าจะทรงตัวในแดนบวกได้ หลังจากเช้านี้ตลาดรีบาวด์ขึ้นมาได้ครึ่งหนึ่งของการปรับตัวลงเมื่อวานนี้ โดยให้แนวต้านที่ 1,683 จุด แนวรับที่ 1,675 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KCE มูลค่าการซื้อขาย 1,699.57 ล้านบาท ปิดที่ 55.75 บาท เพิ่มขึ้น 1.00บาท
KBANK มูลค่าการซื้อขาย 1,313.05 ล้านบาท ปิดที่ 145.00 บาท ราคาไม่เปลี่ยนแปลง
CPALL มูลค่าการซื้อขาย 1,283.83 ล้านบาท ปิดที่ 67.25 บาท เพิ่มขึ้น 0.75 บาท
DELTA มูลค่าการซื้อขาย 1,022.18 ล้านบาท ปิดที่ 908.00 บาท เพิ่มขึ้น 8.00 บาท
SAWAD มูลค่าการซื้อขาย 700.46 ล้านบาท ปิดที่ 55.75 บาท เพิ่มขึ้น 2.50 บาท